Podeu consultar la vostra situació a la borsa al Pas 4.
Presentació de la sol·licitud: del 16 al 30 de setembre de 2017.
A la sol·licitud de participació cal adjuntar la documentació acreditativa:
- dels requisits, d'acord amb el previst a la base 5.1 de la Resolució de convocatòria.
- dels mèrits al·legats, d'acord amb el previst a la base 5.2 de la Resolució de convocatòria.
Documentació relacionada: Mèrits
Els mèrits es valoren prenent com a referència la data de finalització del termini de presentació de les sol·licituds, 30 de setembre de 2017, i d'acord amb les funcions a fer, i es divideixen en els següents apartats (base 4.5 de la Resolució de la convocatòria):
- Formació i experiència jurídica: titulacions acadèmiques, cursos de matèries relacionades amb l'Administració de justícia, superació de proves selectives i experiència professional com a advocat, procurador i graduat social.
- Antiguitat: només es té en compte el temps de serveis prestats a l'Administració de justícia.
b) Tenir més de 16 anys i no haver arribat a l'edat de jubilació forçosa.
Per al cos d'auxili judicial, tenir més de 18 anys.
c) Tenir o estar en condicions d'obtenir el títol exigit per accedir a cada cos d'acord amb el que estableixi la convocatòria.
En el cas de titulacions obtingudes a l'estranger, s'ha d'estar en possessió de la documentació que n'acredita l'homologació.
d) No patir cap malaltia, ni limitació física o psíquica incompatible amb el desenvolupament de les funcions corresponents.
Les persones aspirants que tinguin la condició legal de persones amb grau de discapacitat han d'acreditar la compatibilitat funcional per exercir les tasques encomanades, mitjançant un dictamen expedit per l'equip multiprofessional competent.
e) No haver estat objecte de condemna per delicte dolós a penes privatives de llibertat de més de tres anys, llevat que s'hagi obtingut la cancel·lació d'antecedents penals o la rehabilitació.
f) No haver estat objecte de separació, mitjançant expedient disciplinari, del servei de qualsevol de les administracions públiques, ni trobar-se en situació d'inhabilitació per desenvolupar les funcions públiques, llevat que s'hagi estat degudament rehabilitat.
g) No haver estat sancionat per falta molt greu o per dues faltes greus, sempre que la sanció no hagi estat cancel·lada.
h) No haver estat objecte de destitució i exclusió a conseqüència de la tramitació d'un procediment de rendiment insuficient o manca de capacitat del servei de l'Administració de justícia, previst a l'Ordre JUS/250/2009, de 13 de maig, per la qual es regula la selecció, la formació i el nomenament del personal interí dels cossos de funcionaris al servei de l'Administració de justícia a Catalunya.
i) No haver estat exclòs, per no haver superat el curs de formació o el període de pràctiques, de la convocatòria immediatament anterior, respecte del cos al qual es vol accedir.
Requisits específics que han de complir les persones aspirants segons la borsa de personal interí en la qual es vulguin integrar.
Gestió processal i administrativa:
- Graduat, diplomat universitari, enginyer tècnic, arquitecte tècnic o equivalent.
- Coneixements d'ofimàtica a nivell d'usuari de tractament de textos amb entorn gràfic.
Tramitació processal i administrativa:
- Coneixements de mecanografia amb una velocitat mínima de 220 pulsacions per minut en màquina d'escriure o teclat d'ordinador i coneixements de mitjans ofimàtics a nivell d'usuari de tractament de textos amb entorn gràfic.
Graduat en educació secundària obligatòria o equivalent.
Per al cos de tramitació processal i administrativa i per al cos d'auxili judicial, cal tenir en compte el que estableix l'Ordre EDU/1603/2009, de 10 de juny (BOE de 17 de juny), en relació amb les equivalències amb els títols de graduat en educació secundària obligatòria i batxiller regulats a la Llei orgànica 2/2006, de 3 de maig, d'educació.
Es pot sol·licitar pertànyer simultàniament a les borses de personal interí dels cossos de gestió processal i administrativa i de tramitació processal i administrativa.
Les persones que es presentin al cos d'auxili judicial o de metges forenses no poden presentar-se a cap altre cos.
Opcions d'àmbits territorials i partits judicials
Les borses de personal interí s'organitzen en una única demarcació, corresponent al territori de Catalunya, amb quatre àmbits territorials: Barcelona, Girona, Lleida i Tarragona.
S'han de demanar un mínim de 3 partits judicials corresponents a un o més àmbits territorials.
Els metges forenses poden demanar un o més àmbits territorials, però no poden excloure cap partit judicial.
Consulta de la llista provisional de persones admeses i excloses (per DNI i data de naixement)
Les persones interessades disposen d'un termini de 10 dies hàbils (des del 8 fins al 22 de maig, ambdós inclosos) per fer les al·legacions que creguin oportunes, exclusivament mitjançant el formulari electrònic disponible a l'apartat 'Per internet', així com també per adjuntar la documentació necessària acreditativa del compliment dels requisits i dels mèrits al·legats escanejada i en un únic fitxer.
Les persones aspirants excloses provisionalment que no presentin cap al·legació es considerarà que desisteixen de la seva sol·licitud per accedir a la borsa de personal interí dels cossos de l'Administració de justícia o a l'actualització de dades i mèrits.
Les al·legacions presentades amb anterioritat al 8 de maig de 2018 no es tindran en compte.
Les persones interessades a presentar al·legacions sobre motius diferents a l'exclusió de les llistes o a la puntuació atorgada (per exemple, no estar d'acord amb la llista assignada, amb l'àmbit específic o funcional assignat, etc.) han d'especificar-ho a l'apartat b) 13.
Altres, o bé a l'últim motiu que s'indica a l'apartat c) Altres al·legacions i/o observacions del formulari d'al·legacions.
Per a aquelles persones que ho necessitin, el Departament els posarà a disposició ordinadors perquè puguin tramitar la sol·licitud electrònicament als llocs següents:
Es recomana portar gravada en un llapis de memòria USB la documentació escanejada dels requisits i mèrits al·legats.
Els mèrits al·legats s'han d'adjuntar en un únic arxiu.
Consulteu les condicions tècniques necessàries per fer tràmits en línia
Consulta per DNI i data de naixement
Si només es tracta d'un canvi de partit judicial, envieu un correu a [EMAIL]
En el termini màxim de dos mesos, l'Administració dictarà una resolució mitjançant la qual aprovarà la llista definitiva de persones aspirants admeses i excloses de les borses de personal interí.
Amb la publicació de la llista definitiva s'entenen resoltes, a tots els efectes, les al·legacions presentades contra la llista provisional de persones admeses i excloses i es consideren efectuades les notificacions als interessats.
Als passos 'Llistes provisionals' i 'Llistes definitives' s'especifiquen els terminis respectius per a l'aprovació de les llistes, així com el termini per presentar-hi al·legacions.
Una vegada publicades les llistes definitives de persones admeses i excloses les persones interessades poden interposar amb caràcter potestatiu recurs de reposició davant el mateix òrgan resolutori en el termini d'un mes, a comptar des de l'endemà de la publicació, d'acord amb allò establert a l'article 77 de la Llei 26/2010, de 3 d'agost, de règim jurídic i del procediment de les administracions públiques de Catalunya i als articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos a comptar, així mateix, des de l'endemà de la notificació, davant el jutjat contenciós administratiu competent a Barcelona o davant d'aquell en la circumscripció del qual tingui el seu domicili la persona recurrent, a la seva elecció, d'acord els articles 8.2.a, 14.1.2a i 46 de la Llei 29/1998, de 13 de juliol, reguladora de la jurisdicció contenciosa administrativa, o qualsevol altre recurs que consideri convenient per a la defensa dels seus interessos.